ראש ממשלת סרי לנקה

ראש ממשלת הרפובליקה הדמוקרטית הסוציאליסטית של סְרִי לַנְקַה הוא ראש הממשלה של סרי לנקה, והשר הבכיר ביותר בקבינט של סרי לנקה. זהו התפקיד השני בחשיבותו ברשות המבצעת של סרי לנקה אחרי הנשיא, שהוא לפי חוקת סרי לנקה (אנ') ראש הרשות המבצעת (אנ'). נשיא סרי לנקה אחראי לבחור חבר מהפרלמנט של סרי לנקה שלדעתו "ישלוט באמון הפרלמנט", ולמנותו אותו לראש הממשלה. ראש הממשלה יכול להחזיק בתפקידו כל עוד קבינט השרים מתפקד, אלא אם ראש הממשלה פורש מתפקידו או מפסיק להיות חבר פרלמנט. תחת שלטון האימפריה הבריטית, תפקיד ראש הממשלה נוצר בשנת 1947, ותפקידו היה דומה אז לזה שבשיטת הממשל בישראל (כמו מדינות רבות שהיו תחת שלטון האימפריה הבריטית). בשנת 1978 לאחר חקיקה מחדש של חוקת סרי לנקה, רוב סמכויות ראש הממשלה הועברו לנשיא שהפך לראש הרשות המבצעת וראש המדינה בפועל. כתוצאה מכך, תפקיד ראש הממשלה הפך לתפקיד הבכיר ביותר בקבינט השרים וגם תפקיד ממלא מקום הנשיא. ראש הממשלה ישמש כממלא מקום הנשיא אם שניהם מאותה מפלגה, ובמקרה שהשניים לא מאותה מפלגה, אז ראש הממשלה יהיה ראש הרשות המבצעת דה פקטו, אבל לא באופן רשמי. התיקון ה-19 לחוקת סרי לנקה, שנחקק בשנת 2015, מחזיר חלק מסמכויותיו של הנשיא לראש הממשלה. כראש קבינט השרים, בסמכות ראש הממשלה: לקבוע את מספר השרים בקבינט, למנות את השרים ואת משרדיהם. לקבוע את מספר השרים שאינם חברים בקבינט, למנות את השרים ואת משרדיהם. לפי חוקת סרי לנקה, ראש הממשלה מחזיק בסמכות הרשמית להעיץ לנשיא בנושאי: מינוי, פיטור או אישור התפטרות של שרים. שינוי המשרד שניתן לשר. לפי חוקת סרי לנקה, אם משרת הנשיא מתפנה, אז ראש הממשלה "ימלא את תפקיד הנשיא במשך התקופה שבין התפנות המשרה ועד איושה מחדש על ידי נשיא חדש, וימנה מתוך השרים בקבינט ראש ממשלה חדש". במקרים בהם אין ראש ממשלה או שאינו יכול לתפקד, יושב ראש הפרלמנט ייבחר במקומו לנשיא המדינה. הנשיא יכול למנות את ראש הממשלה שיעשה חלק או את כל תפקידיו לתקופה בה הנשיא לא יכול למלא את תפקידו בעקבות מחלה, היעדרות מסרי לנקה או כל סיבה אחרת. משכורתו של ראש הממשלה (נכון לשנת 2016) מסתכמת ב-800,000 רופי סרי לנקי. המעון הרשמי של ראש הממשלה הוא מקדש העצים (אנ'), ובנוסף, ניתן לראש הממשלה בית חופשה משלו בעיר נווארה אליה (אנ'). משרדו של ראש הממשלה ממוקם ברחוב Sir Ernest de Silva שבקולומבו. לעיתים הנשיא הוא זה שמתגורר במקדש העצים, כמו צ'נדריקה קומרטונגה. ולעיתים ראש הממשלה בוחר להמשיך להתגורר בביתו האישי, כמו רניל וויקרמסינגה. ב-26 באוקטובר 2018, הנשיא מייטריפלה סיריסנה הדיח את ראש הממשלה רניל ויקרמסינגה, ומינה במקומו את הנשיא לשעבר מהינדה ראג'פקסה לראש הממשלה. ויקרמסינגה סירב לקבל את ההחלפה בטענה כי היא אינה חוקתית, מה שהוביל למשבר חוקתי. ב-3 בדצמבר 2018, בית המשפט הוציא צו שאוסר על ראג'פקסה לכהן כראש הממשלה. ב-16 בדצמבר 2018, ויקרמסינגה מונה מחדש לראש הממשלה, והמשבר הסתיים. במרץ 2022, סרי לנקים רבים החלו להפגין בגלל הניהול הכושל של כלכלת המדינה, שהוביל למשבר כלכלי הכי גדול בתולדות המדינה. המפגינים האשימו את משפחתו של ראש הממשלה מהינדה ראג'פקסה, שהייתה מעורבת בפוליטיקה הסרי לנקית במשך עשורים, במשבר הכלכלי. ב-9 במאי 2022, ראג'פקסה הגיש את מכתב התפטרותו לאחיו הצעיר גוטביה ראג'פקסה - נשיא סרי לנקה. ב-12 במאי 2022 מינה הנשיא גוטביה ראג'פקסה את ראש הממשלה לשעבר רניל ויקרמסינגה לראשות הממשלה. ב-9 ביולי 2022, לאחר התגברות המהומות והסתערות המונים על בתיהם של הנשיא גוטביה ראג'פקסה וראש הממשלה רניל ויקרמסינגה, הודיעו השניים כי יתפטרו.      מפלגת הלאום המאוחד (UNP)      מפלגת החרות של סרי לנקה (SLFP)      חזית שפת הסינהלית (SLF)      החזית העממית של סרי לנקה (SLPP) אתר האינטרנט הרשמי של ראש ממשלת סרי לנקה The Constitution of the Democratic Socialist Republic of Sri Lanka Rathindra Kuruwita and Zaheena Rasheed, Sri Lanka temporarily bars Rajapaksa from acting as PM, אל-ג'זירה, ‏3 בדצמבר 2018 Ranil Wickremesinghe sworn in as Prime Minister, ‏16 בדצמבר 2018 Explained: How Sri Lanka fell into its worst economic crisis & what's next, The Times of India, ‏11 במאי 2022 מהומות בסרי לנקה הקורסת: רה"מ התפטר, חבר פרלמנט הרג מפגין והתאבד, באתר ynet, 9 במאי 2022 Ayeshea Perera & Simon Fraser, Sri Lanka crisis: Gotabaya Rajapaksa appoints veteran politician as PM, BBC, ‏13 במאי 2022 נשיא סרי לנקה יתפטר; מפגינים הציתו את בית ראש הממשלה, באתר ynet, 9 ביולי 2022 אחרי ההסתערות על מעון הנשיא בסרי לנקה: "רה"מ הסכים להתפטר", באתר ynet, 9 ביולי 2022 Prime Ministers Sirimavo Bandaranaike: First woman premier, BBC, ‏10 באוקטובר 2000